CELEX: C2005/132/20
Language: et
Date: 2005-05-28 00:00:00
Title: Euroopa Kohtu (esimene koda) 17. märtsi 2005. aasta otsus kohtuasjas C-109/04 (Bundesverwaltungsgericht'i eelotsusetaotlus): Karl Robert Kranemann versus Land Nordrhein-Westfalen (EÜ asutamislepingu artikkel 48 (muudetuna EÜ artikkel 39) — Töötajate liikumisvabadus — Praktikal olev ametnik — Teises liikmesriigis sooritatud praktika — Sõidukulude hüvitamine, mis piirdub liikmesriigi territooriumil sooritatud sõitudega)

28.5.2005   
            
            
               ET
            
            
               Euroopa Liidu Teataja
            
            
               C 132/11
            
         
      EUROOPA KOHTU
   
   (esimene koda)
   17. märtsi 2005. aasta otsus
   kohtuasjas C-109/04 (Bundesverwaltungsgericht'i eelotsusetaotlus): Karl Robert Kranemann versus Land Nordrhein-Westfalen (1)
   
   (EÜ asutamislepingu artikkel 48 (muudetuna EÜ artikkel 39) - Töötajate liikumisvabadus - Praktikal olev ametnik - Teises liikmesriigis sooritatud praktika - Sõidukulude hüvitamine, mis piirdub liikmesriigi territooriumil sooritatud sõitudega)
   (2005/C 132/20)
   Kohtumenetluse keel: saksa
   Kohtuasjas C-109/04, mille esemeks on Euroopa Kohtule EÜ artikli 234 alusel Bundesverwaltungsgericht'i (Saksamaa) 17. detsembri 2003. aasta otsusega esitatud eelotsusetaotlus, mis saabus Euroopa Kohtusse 2. märtsil 2004, menetluses: Karl Robert Kranemann v. Land Nordrhein-Westfalen, tegi Euroopa Kohus (esimene koda), koosseisus: koja esimees P. Jann ja kohtunikud K. Lenaerts (ettekandja), N. Colneric, K. Schiemann ja E. Levits; kohtujurist L. A. Geelhoed, kohtusekretär R. Grass, 17. märtsil 2005 otsuse, mille resolutiivosa on järgmine:
   EÜ asutamislepingu artikliga 48 (muudetuna EÜ artikkel 39) on vastuolus need siseriiklikud meetmed, mis annavad isikutele, kes on oma ettevalmistava õigusalase praktika käigus teinud tasu eest tegelikku ja tulemuslikku tööd muus kui oma päritoluliikmesriigis, õiguse sõidukulude hüvitamisele ainult selle riigi territooriumil tehtud kulude osas, sätestades, et kui kõnealune praktika sooritatakse asjaomase liikmesriigi territooriumil, kuuluksid hüvitamisele kõik tehtud sõidukulud.
   
      (1)  ELT C 106, 30.4.2004.